open-index/open-wikipedia-markdown huggingface dataset:
কেন ব্যারিংটন

**কেনেথ ফ্রাঙ্ক ব্যারিংটন** (; জন্ম: ২৪ নভেম্বর, ১৯৩০ - মৃত্যু: ১৪ মার্চ, ১৯৮১) বার্কশায়ারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তবে, **কেন ব্যারিংটন** নামে ক্রিকেট বিশ্বে অধিক পরিচিত ছিলেন তিনি। ইংল্যান্ড ক্রিকেট দলের অন্যতম সদস্য ছিলেন তিনি।

দলে তিনি মূলতঃ ডানহাতি ব্যাটসম্যান হিসেবে অবস্থান করলেও মাঝে-মধ্যে লেগ-স্পিন বোলিংয়ে পারদর্শী ছিলেন। এছাড়াও, কাউন্টি ক্রিকেটে সারে দলের পক্ষে খেলেন।

## প্রারম্ভিক জীবন
পার্সি ও উইনিফ্রেড দম্পতির জ্যেষ্ঠ সন্তান ছিলেন কেন ব্যারিংটন। রয় ও কলিন নামে তার দুই ভাই এবং শিলা নাম্নী এক বোন ছিল। ব্রিটিশ সেনাবাহিনীতে সৈনিক হিসেবে ২৮ বছর কর্মজীবন অতিবাহিত করেন পার্সি ব্যারিংটন। তন্মধ্যে রয়্যাল বার্কশায়ার রেজিম্যান্টে ২৪ বছর কাজ করেন। প্রথম বিশ্বযুদ্ধসহ সমগ্র কর্মজীবনে অনেকগুলো পদক লাভ করেন পার্সি। পার্সি ক্রিকেটার হিসেবেও পরিচিত ছিলেন। বার্কশায়ারের রিডিং এলাকায় অবস্থিত ব্রোক ব্যারাকে অফিসারদের মেসে থাকা অবস্থায় কেন ব্যারিংটন জন্মগ্রহণ করেন। রেজিম্যান্টাল ক্রিকেট দলের পক্ষে অল-রাউন্ডার হিসেবে অংশগ্রহণ করতেন। সন্তানদেরকে শৈশবকালেই এক টুকরো কাঠ দিয়ে ব্যাট তৈরি করে ক্রিকেট খেলা শেখাতেন। পেশাদার ক্রিকেটার থাকা অবস্থায় তিনি নিয়মিতভাবে তার খেলা দেখার জন্য টিকেট দিতেন।

## খেলোয়াড়ী জীবন
ক্রিকেট খেলার প্রতি সুগভীর একাগ্রতা পোষণ ও রক্ষণাত্মক ইনিংস খেলার জন্য দরুণভাবে পরিচিতি পেয়েছেন। ১৯৫০-এর দশক থেকে ১৯৬০-এর দশক পর্যন্ত প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেন। তবে, ক্রিকেটের বিভিন্ন স্তরে তার ব্যাটিং গড়ে বৈচিত্র্যতা লক্ষ্য করা যায়। কাউন্টি চ্যাম্পিয়নশীপে ৩৯.৯৭, প্রথম-শ্রেণীর ক্রিকেটে ৪৫.৬৩, টেস্ট ক্রিকেটে ৫৮.৬৭ এবং অস্ট্রেলিয়ার বিপক্ষে তার ব্যাটিং গড় ৬৩.৯৬। বিশ্বযুদ্ধ পরবর্তীকালে যে-কোন ইংরেজ ব্যাটসম্যানের তুলনায় শীর্ষে।

১৯৬০ সালে বার্বাডোসের ব্রিজটাউনে ওয়েস্ট ইন্ডিজের বিরুদ্ধে নিজের প্রথম শতরান করেন। ১৯৬৪ সালে ওল্ড ট্রাফোর্ডে অনুষ্ঠিত চতুর্থ টেস্টে ২৫৬ রান তোলেন যা বিশ্বযুদ্ধোত্তর অস্ট্রেলিয়ার বিপক্ষে সর্বোচ্চ। প্রথম ইংরেজ ক্রিকেটার হিসেবে ওল্ড ট্রাফোর্ড, এজবাস্টন, হেডিংলি, লর্ডস, ট্রেন্ট ব্রিজ ও ওভালে শতক লাভ করেছেন।

## অবসর

অস্ট্রেলিয়া সফরে ১৯৬৮ সালে হৃদযন্ত্রের ক্রিয়ায় আক্রান্ত হবার ফলে টেস্ট ক্রিকেট থেকে নিজেকে বিরত রাখেন। এরপর ১৯৭৫ থেকে ১৯৮১ সালের মধ্যে ইংল্যান্ড দল নির্বাচকসহ সফরে নিয়মিতভাবে দলীয় ম্যানেজার ছিলেন। ১৪ মার্চ, ১৯৮১ তারিখে ওয়েস্ট ইন্ডিজ সফরে দ্বিতীয়বারের মতো হৃদযন্ত্রের ক্রিয়ায় আক্রান্ত হয়ে দেহাবসান ঘটে তার।

## তথ্যসূত্র

## আরও দেখুন
* লেন হাটন
* উইজডেন বর্ষসেরা ক্রিকেটার
* মেরিলেবোন ক্রিকেট ক্লাব
* আইসিসি ক্রিকেট হল অব ফেম

## আরও পড়ুন
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* 
* 

বিষয়শ্রেণী:১৯৩০-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ড ক্রিকেট দল নির্বাচক
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:টি. এন. পিয়ার্স একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ফিলিস্তিনে ব্রিটিশ অনুশাসন

**ফিলিস্তিনে ব্রিটিশ অনুশাসন** ছিল একটি আইনি অনুমোদন। এটি মুড্রোসের যুদ্ধবিরতির পূর্বের উসমানীয় সাম্রাজ্যের নাবলুস, এক্রে সানজাক, বৈরুত ভিলায়েতের দক্ষিণ অংশ এবং জেরুজালেম মুতাশরিফাতের প্রশাসনের জন্য প্রণীত হয়। ১৯২২ সালের ২৪ জুলাই লীগ অব নেশনসের কাউন্সিলে মেন্ডেটের খসড়া অনুমোদিত হয়। সম্পূরক হিসেবে ১৯২২ সালের ১৬ সেপ্টেম্বর ট্রান্সজর্ডান মেমোরেন্ডাম প্রণীত হয়েছিল। লুসানের চুক্তি কার্যকর হওয়ার পর ১৯২৩ সালের ২৯ সেপ্টেম্বর এটি কার্যকর হয়। ১৯৪৮ সালের ১৪ মে মধ্যরাতে এই মেন্ডেট সমাপ্ত হয়।

কোভেনেন্ট অব দ্য লীগ অব নেশনসের ২২ অনুচ্ছেদ ও সান রেমো প্রস্তাবের উপর ভিত্তি করে এই দলিল প্রস্তুত করা হয়। এই মেন্ডেটের মাধ্যমে উসমানীয় সিরিয়ার দক্ষিণ অংশে ব্রিটিশ শাসন আনুষ্ঠানিক করা হয়।

নিজেদের পায়ে দাড়ানোর আগ পর্যন্ত ১৬ শতাব্দী থেকে উসমানীয় সাম্রাজ্যের শাসনাধীন মধ্যপ্রাচ্যের অঞ্চলগুলো পরিচালনার জন্য লীগ অব নেশনসের মেন্ডেটসমূহ গঠন করা হয়েছিল। মেন্ডেটের অধীনে ইহুদিদের জাতীয় আবাসভূমির জন্য ফিলিস্তিন এবং ব্রিটিশদের অধীন হাশেমি পরিবার শাসিত আধা-স্বায়ত্তশাসিত ট্রান্সজর্ডান গঠন করা হয়।

## আরও দেখুন
* কর্তৃত্বপ্রাপ্ত শক্তির অধীন ফিলিস্তিন

## তথ্যসূত্র

## গ্রন্থপঞ্জি

* Louis, Wm. Roger (1969). The United Kingdom and the Beginning of the Mandates System, 1919–1922. *International Organization*, 23(1), pp.&nbsp;73–96.
* Paris, Timothy J. (2003). *Britain, the Hashemites and Arab Rule, 1920–1925: The Sherifian Solution*. London: Routledge. 

## বহিঃসংযোগ

* League of Nations Mandate for Palestine
* Resources > Modern Period > 20th Cent. > History of Israel > Building a State > British Mandate (1917–1948) The Jewish History Resource Center, Project of the Dinur Center for Research in Jewish History, The Hebrew University of Jerusalem
* 
* British Mandate of Palestine
* Yale Law School, Avalon Project, archive copy of the Palestine Mandate

বিষয়শ্রেণী:আরব-ইসরায়েলি সংঘাত
বিষয়শ্রেণী:মেন্ডেটরি প্যালেস্টাইন
বিষয়শ্রেণী:ইসরায়েলের ইতিহাস
বিষয়শ্রেণী:ফিলিস্তিনের ইতিহাস
বিষয়শ্রেণী:জায়নবাদের ইতিহাস
বিষয়শ্রেণী:ইসরায়েল, ফিলিস্তিন ও জাতিসংঘ
বিষয়শ্রেণী:লীগ অব নেশনস মেন্ডেট
বিষয়শ্রেণী:মেন্ডেটরি প্যালেস্টাইনের দলিল
বিষয়শ্রেণী:ফিলিস্তিন (অঞ্চল) এর ইতিহাস
যৌন আসক্তি

**যৌন আসক্তি** হল নেতিবাচক ফলশ্রুতি সত্ত্বেও যৌন কর্মকাণ্ডে বাধ্যতামূলকভাবে যুক্ত থাকা। ডাক্তারি রোগ নির্ণয়ের ক্ষেত্রে, আসক্তিকে ভুলবশত যৌন নির্ভরশীলতা বলা হয়ে থাকে, এবং উপরন্তু এটি একটি মতবাদনির্ভর বিষয়কে নির্দেশ করে যেটি সেসব লোকদেরকে বোঝাতে ব্যবহৃত হয়, যারা তাদের যৌন বাসনা, আচরণ এবং এ সম্পর্কিত চিন্তাচেতনাকে নিয়ন্ত্রণ করতে অক্ষম। যৌন আসক্তি সম্পর্কিত অন্যান্য রোগ নির্ণায়ক যৌন আচরণসমূহ হলঃ হাইপারসেক্সুয়ালিটি, সমস্যাপ্রবণ ইন্টারনেট পর্নোগ্রাফি ব্যবহার, ইরোটোম্যানিয়া, নিম্ফোম্যানিয়া, স্যাটাইরিয়াসিস, ডন জুয়ানিজম বা ডন জুয়ানিটিজম এবং প্যারাফিলিয়া-সম্পর্কিত সমস্যাসমূহ। 
 
দ্য ইউরোপিয়ান পাবলিক হেলথ এ্যাসোসিয়েশনের মতে, যৌনমিলনে সামর্থ্যবান পূর্ণবয়স্ক সুস্থ কোন ব্যক্তি যদি সপ্তাহে ৭ বারের অধিক যৌন কর্মকাণ্ডে সক্রিয়ভাবে সম্পৃক্ত হয় তবে তার উক্ত যৌন চাহিদা যৌন আসক্তি বলে গণ্য হবে।

## আরও দেখুন
* পর্নোগ্রাফি আসক্তি
* ডোপামিন উপবাস

## তথ্যসূত্র

## বহিঃসংযোগ
* Sex Addiction: Articles and topics related to compulsive sexual behavior  (Curated by Bill Herring LCSW, CSAT)
* Lynne Schultz. Does Sex Addiction Exist? The Bibliography of Electronic Sources
* IAAOC: Recommended reading on sexual addictions (The International Association of Addictions and Offender Counselors)
* Sex Addiction Tests 

বিষয়শ্রেণী:মানব যৌনতা
বিষয়শ্রেণী:আসক্তি
বিষয়শ্রেণী:যৌন বিকৃতি
বিষয়শ্রেণী:যৌন আসক্তি
বিষয়শ্রেণী:যৌনস্বাস্থ্য
আদিরসাত্মক সৃষ্টিকর্ম

[থাম্ব|200px|''ফেরনঁদ'' (১৯১০–১৯১৭), [জঁ আজেলু-র সৃষ্ট ফরাসি পোস্টকার্ড।]]
**আদিরসাত্মক সৃষ্টিকর্ম** বা **কামোদ্দীপক সৃষ্টিকর্ম** বলতে যৌনকামনা উদ্রেককারী শিল্প বা সাহিত্যকর্মকে বোঝায়৷ চিত্রাঙ্কন, ভাস্কর্য, আলোকচিত্র, নাটক, চলচ্চিত্র, সঙ্গীত অথবা সাহিত্য, ইত্যাদিসহ আদিরসাত্মক শিল্পের সকল শাখাই যৌনকামনা উদ্দীপক বিষয়বস্তু চিত্রিত করতে সক্ষম। কিছু সমালোচক পর্নোগ্রাফিকে এক প্রকার আদিরসাত্মক সৃষ্টিকর্ম বলে মনে করেন, কিন্তু অনেকে একে ভিন্ন বলে মনে করেন। উচ্চ-শিল্প আকাঙ্ক্ষা রয়েছে, যদিও বাণিজ্যিক পর্নোগ্রাফির সাথে এর বৈশিষ্ট্যগত পার্থক্য বিদ্যমান। আরেকটি বিভাগ হল অপেশাদার পর্নোগ্রাফি, যা অ-বাণিজ্যিক কাজের অর্ন্তভূক্ত। ইরোটিক সাহিত্য এবং ইরোটিক ফটোগ্রাফি তাদের নিজস্ব ধারায় পরিণত হয়েছে। গে পর্নোগ্রাফি, লেসবিয়ান ইরোটিকা, মহিলাদের ইরোটিকা, বন্ডেজ ইরোটিকা, মনস্টার ইরোটিকা এবং টেন্যাকল ইরোটিকা সহ বেশ কয়েকটি সাবজেনারেও ইরোটিকা বিদ্যমান।

*কিউরিওসা*'' হল কৌতূহল বা বিরলতা, বিশেষ করে অস্বাভাবিক বা কামোদ্দীপক বই। প্রাচীন পুস্তক ব্যবসায়, পর্নোগ্রাফিক সৃষ্টিকর্মগুলি প্রায়ই "কিউরিওসা", "ইরোটিকা" বা "ফেসটিয়া"-এর অধীনে তালিকাভুক্ত করা হয়।

## আদিরসাত্মক সৃষ্টিকর্ম ও পর্নোগ্রাফি
প্রায়ই ইরোটিকা ও পর্নোগ্রাফির মধ্যে পার্থক্য দেখা যায়, যদিও কিছুসংখ্যক দুইটির মধ্যে পার্থক্য নির্দেশ করে না।

## আরও দেখুন
* আদিরসাত্মক রূপায়নের ইতিহাস
* ভালোবাসা
* আদিরসাত্মক চলচ্চিত্রের তালিকা
* চলচ্চিত্রে যৌনতা

## তথ্যসূত্র


বিষয়শ্রেণী:বর্গ (সৃষ্টিকর্মের প্রকার)
অজাতশত্রু

**অজাতশত্রু** () বা **অজাতসত্তু** () হর্য্যঙ্ক রাজবংশের রাজা ছিলেন, যিনি ৪৯২ খ্রিস্টপূর্বাব্দ থেকে ৪৬০ খ্রিস্টপূর্বাব্দ পর্যন্ত মগধ শাসন করেন। তাঁর শাসনকালে হর্য্যঙ্ক রাজবংশের শাসন সর্বাধিক বিস্তৃত হয়।

## পিতার মৃত্যু ও সিংহাসনারোহণ
অজাতশত্রু হর্য্যঙ্ক রাজবংশের রাজা বিম্বিসার ও কোশল রাজকন্যা চেলেনার পুত্র ছিলেন।
৯২ খ্রিস্টপূর্বাব্দে গৌতম বুদ্ধের প্রতি ঈর্ষাপরায়ণ বৌদ্ধ ভিক্ষু দেবদত্তের প্ররোচনায় অজাতশত্রু বুদ্ধ ও বৌদ্ধ ধর্মের পৃষ্ঠপোষক বিম্বিসারকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার এই ঘটনায় তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে। এই সময় দেবদত্তের প্ররোচনায় তিনি গৌতম বুদ্ধকে হত্যার চেষ্টা করেন। পিতার মৃত্যুর পর অনুশোচনায় দগ্ধ অজাতশত্রু শান্তিলাভের আশায় বিভিন্ন ধর্ম উপদেষ্টা ও দার্শনিকের শরণাপন্ন হন। কিন্তু তাঁদের উপদেশে শান্তিলাভে ব্যর্থ হয়ে রাজবৈদ্য জীবকের উপদেশে গৌতম বুদ্ধের শরণাপন্ন হলে বুদ্ধ তাঁকে সামঞ্ঞফলসুত্ত ব্যাখ্যা করেন।

## কোশলের সঙ্গে যুদ্ধ
বিম্বিসারের বন্দীত্ব ও মৃত্যুর ঘটনায় ক্রুদ্ধ কোশল রাজ প্রসেনজিৎ একদা উপহার হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে তিনি বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী প্রসেনজিৎ তাঁকে মুক্ত করে তাঁর কন্যা বজিরাকে তাঁর সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন।

## বৃজি অধিকার
বুদ্ধঘোষের বর্ণনা অনুযায়ী, গঙ্গা নদীর তীরবর্তী একটি বন্দর এলাকার অর্ধেক অংশ অজাতশত্রুর অধিকারে এবং অর্ধেক অংশ বৃজি মহজনপদের অধিকারে ছিল। এই বন্দরের নিকটবর্তী একটি পাহাড়ে প্রাপ্ত গন্ধভাণ্ড নামক এক ধরনের সুগন্ধী দ্রব্যের অধিকার নিয়ে মগধ ও বৃজি মহজনপদের মধ্যে বিবাদ শুরু হয়। বেশ কয়েক বার অজাতশত্রুর পূর্বেই লিচ্ছবিরা সম্পূর্ণ গন্ধভাণ্ড অধিকার করে নিজের দেশে চলে গেলে অজাতশত্রু প্রতিশোধ নেওয়ার শপথ করেন। দীঘনিকায়ের মহাপরিনিব্বানসুত্ত অনুসারে, তিনি তাঁর মন্ত্রী বস্সকারকে গৌতম বুদ্ধের নিকট প্রেরণ করে লিচ্ছবিদের পরাজিত করার উপায়ের সন্ধান করতে বলেন। গৌতম বুদ্ধ মত দেন যে, যতদিন লিচ্ছবিরা যতদিন সম্মিলিত ভাবে রাজনৈতিক পরিস্থিতি সম্বন্ধে আলোচনা করে একত্রিত ভাবে মতগ্রহণ করবেন, নিজের দেশের আইন ও জৈষ্ঠ্যদের উপদেশ মেনে চলবেন, নারীদের বিরুদ্ধে কোন হিংসামূলক অপরাধে জড়িত থাকবেন না, ধর্মস্থান ও অর্হতদের সম্মান করবেন,। ততদিন কোন বৈদেশিক শক্তি তাঁদের কোন ক্ষতি করতে পারবে না। এই উপদেশের ফলে অজাতশত্রু এরপর সামরিক শক্তির বদলে লিচ্ছবিদের মধ্যে বিভেদ সৃষ্টির চেষ্টা করে সফল হন এবং মগধের সেনা বৃজি মহজনপদ অধিকার করতে সক্ষম হয়।

## তথ্যসূত্র

## আরো পড়ুন
* *Ācharya Nagrajji D.Litt.* "Agama and Tripitaka- A comparative study of Lord Mahavira and Lord Buddha", vol. 1, History and Tradition, chapter 14 "Follower Kings" pg.355-377. (English version by *Muni Mahendrakumarji*) published by Concept Publishing Company, New Delhi 110059.
* G.P.Singh,2004. "Early Indian Historical Tradition and Archaeology". D.K.Printworld (P) Ltd- New Delhi 110015; pp.&nbsp;164, 165

বিষয়শ্রেণী:হর্য্যঙ্ক রাজবংশ
বিষয়শ্রেণী:ভারতীয় বৌদ্ধ
বিষয়শ্রেণী:বৌদ্ধ রাজশাসক
বিষয়শ্রেণী:বিহারের ইতিহাস
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
ডলোরস মনসেরডা

**ডলোরস মনসেরডা ই ভিডাল** (**ডলোরস মনসেরডা দে ম্যাসিয়া**; বার্সেলোনা, ১৮৪৫ - ১৯১৯) একজন খ্যাতনামা স্প্যানিশ লেখক, কবি, গল্পকথক, নাট্যকার, রচনাবিদ এবং কলামলেখক ছিলেন। তিনি কাতালান সমসাময়িক বিষয়ের উপর কলাম লিখতেন। তিনি ছিলেন প্রখ্যাত শিল্পী এনরিক মনসেরডআ ই ভিডাল (১৮৫০-১৯২৬) এর বোন এবং তার মেয়ের সাথে বিয়ে হয়েছিল আধুনিকতাবাদী স্থপতি জোসেপ পুইগ ই ক্যাডাফ্যালচ। তিনি ১৮৭৫ সাল পর্যন্ত স্প্যানিশ ভাষাতেই লেখালেখি করেন এবং তারপরে কাতালানেই চালিয়ে যান। তিনি ফ্লোরাল গেমসের নিয়মিত অংশগ্রহণকারী ছিলেন। এখানে তিনি ১৮৭৮, ১৮৮২ এবং ১৮৯১ সালে পুরস্কারলাভ করেন। ১৯০৯ সালে তিনি প্রথম কোন নারী হিসেবে কাব্যপ্রতিযোগীতার বিচারকের পদ অলংকৃত করেন। একজন সাংবাদিক হিসেবেও তিনি *লা রেনেসাঁস* সাময়িকী এবং *ফেমিনাল* ম্যাগাজিনের জন্যেও লেখালেখি করেছিলেন।

## নির্বাচিত কাজ
### কবিতা
* *Poesies Catalanes*, ১৮৮৮
* *Poesies*, ১৯১১
; Poetry from the Floral Games
* *Qui ets?*, (১৯১৬, ১৯১৭)
* *He fet bé! (Propòsits d'enamorats)*, (১৯১৬, ১৯১৭)
* *Adéu a la poesia*, (১৯১৬, ১৯১৯)
* *Flors de Natzareth*, (১৯১৬, ১৯১৭, ১৯১৯)
* *Rondalles i Cançons*, (১৯১৬, ১৯১৯, 1920, 1924)
* *El verb de la Patria*, (১৯১৭)
* *La nostra Universitat*, (১৯১৭, ১৯১৯)
* *A la poesia*, (১৯১৭, ১৯২০)
* *Del meu dietari d'Anyorançes*, (১৯১৯)

### উপন্যাস
* *La Montserrat*, ১৮৯৩
* *La família A*sparó, ১৯০০
* *La fabricanta*, ১৯০৪
* *La Quitèria*, ১৯০৬
* *Del món*, ১৯০৮
* *Maria-Glòria*, ১৯১৭
* *Buscant una ànima*, ১৯১৯

### থিয়েটার
* *Sembrad y cogeréis*, ১৮৭৪
* *Teresa o un jorn de prova*, ১৮৭৬
* *Amor mana*, ১৯১৩

### সাহিত্য সমালোচনা
* *Estudi feminista*, ১৯০৯
* *Biografía de Na Josepa Massanés i Dalmau*, ১৯১৫
* *Tasques socials*, ১৯১৬

## তথ্যসূত্র

## বহিঃসংযোগ
*

বিষয়শ্রেণী:১৮৪৫-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:বার্সেলোনার লেখক
বিষয়শ্রেণী:কাতালান মহিলা সাহিত্যিক
বিষয়শ্রেণী:কাতালান কবি
বিষয়শ্রেণী:গল্পকথক
বিষয়শ্রেণী:রচনাবিদ
বিষয়শ্রেণী:কাতালান সাংবাদিক
বিষয়শ্রেণী:মহিলা নাট্যকার
বিষয়শ্রেণী:কাতালান ভাষার লেখক
বিষয়শ্রেণী:মহিলা রচনাবিদ
বিষয়শ্রেণী:নারী কবি
গিলেম দে ক্যাবেস্টনি

**গিলেম দে ক্যাবেস্টনি** (; ; ১১৬২&ndash;১২১২) একজন কাতালান প্রেমমূলক গীতিকার ছিলেন। তিনি রৌসেলিনের ক্যাবেস্টানিতে জন্মগ্রহণ করেন। তিনি অনেকক্ষেত্রেই **গিলহেম দে ক্যাবিস্টেইং**, **ক্যাবিস্ট্যাং**, **ক্যাবেস্টান** বা **ক্যাবেস্টান** () প্রভৃতি পুরাতন অসিটীয় নামে পরিচিত।

*[[ভিডা (ওসিটীয় সাহিত্য)|ভিডা]]*র উপাখ্যান অনুযায়ী, তিনি রৌসেলিন প্রাসাদের রেইমনের স্ত্রী সেরেমন্ডাকে (বা সোরেমন্ডা) ভালোবাসতেন। এটি জানার পরে রেইমন ক্যাবেস্টানের হৃদয় সেরেমন্ডাকে খাওয়ান। কি খেয়েছেন জানার পরে সেরেমন্ডা জানালা থেকে লাফ দিয়ে পড়ে আত্মহত্যা করেন। গিওভানি বোচাসিও'র *[[ডেকামেরন]]* এবং এরজা পাউন্ডের *ক্যান্টস* থেকে এই উপাখ্যান জানা যায়। পরবর্তীতে এটি জর্জ বেঞ্জামিন এবং মার্টিন ক্রিম্পের *[[রিটেন অন স্কিন]]* (২০১২) অপেরা কাহিনীর অনুপ্রেরণা ছিল। আঞ্চলিক ঐতিহাসিক জুলস ক্যানোঞ্জের অভিমত অনুযায়ী ফোর্ড ম্যাডক্স ফোর্ডের বই *[[প্রোভেন্স]]*-এ ক্যাবেস্টনিকে একজন আদি প্রেমমূলক গীতিকার হিসেবে উপস্থাপন করা হয়েছে।

## তথ্যসূত্র

বিষয়শ্রেণী:মধ্যযুগীয় কবি
বিষয়শ্রেণী:কাতালান কবি
বিষয়শ্রেণী:অসিটীয় কবি
বিষয়শ্রেণী:প্রেমমূলক গীতিকার
বিষয়শ্রেণী:১১৬২-এ জন্ম
বিষয়শ্রেণী:১২১২-এ মৃত্যু
বিষয়শ্রেণী:ফরাসি পুরুষ কবি
বজিরা

**বজিরা** () (সময়কাল - খ্রিস্টপূর্ব চতুর্থ শতাব্দী) হর্য্যঙ্ক রাজবংশের রাজা অজাতশত্রুর পত্নী ছিলেন।

## সংক্ষিপ্ত জীবনী
বজিরা কোশল রাজ্যের রাজা পসেনদি ও তার পত্নী মল্লিকার একমাত্র কন্যা ছিলেন। ৩৯২ খ্রিস্টপূর্বাব্দে মগধের রাজা ও পসেনদির ভগ্নীপতি বিম্বিসার তার পুত্র অজাতশত্রু কর্তৃক বন্দী হন ও পরের বছর বন্দী অবস্থায় তার মৃত্যু ঘটে। এই ঘটনায় ক্রুদ্ধ কোশল রাজ পসেনদি একদা তার ভগিনী কোশল দেবী ও বিম্বিসারের বিবাহের যৌতুক হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে অজাতশত্রু বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী পসেনদি তাকে মুক্ত করে তার কন্যা বজিরাকে তার সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন। বজিরা উদয়িভদ্র নামক এক পুত্রসন্তানের জন্ম দেন, যিনি পরবর্তীকালে মগধের শাসক হিসেবে সিংহাসনে আরোহণ করেন।

## তথ্যসূত্র

বিষয়শ্রেণী:হর্য্যঙ্ক রাজবংশ
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় ব্যক্তি
বিষয়শ্রেণী:ভারতীয় সম্রাজ্ঞী
বিষয়শ্রেণী:ভারতীয় বৌদ্ধ
বিষয়শ্রেণী:প্রাচীন ভারতীয় নারী
বিষয়শ্রেণী:প্রাচীন রাজকুমারী
বিষয়শ্রেণী:খ্রিস্টপূর্ব ৬ষ্ঠ শতাব্দীর নারী
বিষয়শ্রেণী:খ্রিস্টপূর্ব ৫ম শতাব্দীর নারী
বিষয়শ্রেণী:খ্রিস্টপূর্ব ৫ম শতাব্দীর ভারতীয় ব্যক্তি
বিষয়শ্রেণী:মগধের রানী সহধর্মিণী
বার্নাট মেত্‌জে

**বার্নাট মেত্‌জে** ( , ;  ১৩৪০ – ১৪১৩) একজন কাতালান মানবতাবাদী লেখক এবং অনুবাদক। তার লেখা *[[লো সোম্‌নি]]*র (১৩৯৯) এর জন্য তিনি সর্বাধিক পরিচিত ও জনপ্রিয়। তিনি কাতালান সাহিত্যজগতের প্রথম মানবতাবাদী লেখক। চৌদ্দ শতকের শ্রেষ্ঠ কাতালান গদ্যকার তিনি। তার বুদ্ধিমত্তাপূর্ণ এবং বিদ্রুপাত্মক লেখনী প্রকারান্তরে কাতালান নবজাগরণের সূচনা করে।

আরাগনের প্রথম জেমসের সভায় তার এক বিশেষ স্থান ছিল এবং কিছু সমস্যার সম্মুখীন হলেও আরাগনের মার্টির পক্ষেও তিনি কাজও করেন।

প্রভেন্স, পেট্র্যার্খ এবং *[[দে ভেতুলা]]* প্রভৃতি কর্তৃক তিনি প্রভাবিত ছিলেন। ওভিড এবং রিচার্ড দে ফার্নিভাল - এদের কর্তৃকও তিনি প্রভাবিত ছিলেন।

## সাহিত্যজীবন
তিনি কাতালান সাহিত্যে নবজাগরণের সূত্রপাত করেন। তার বহুমুখী লেখা অনেকটা পঞ্চদশ শতক ছাপিয়ে গিয়েছিল, চৌদ্দ শতকের লেখনীর ধাঁচ থেকে যা ছিল সম্পূর্ণ ভিন্ন। এই কারণে তাকে উদ্ভাবকও বলা হয়। লাল, ভিসেন্টে ফেরের, অ্যান্টনিও ক্যানালেস বা এইক্সিমিনিস প্রমুখ সমসাময়িকদের সাথে লেখার উপাদানের আদান-প্রদান সত্ত্বেও তার লেখনী যেন এক অন্য ধরাণার ছিল।

## প্রথমদিককার সাহিত্য এবং অনুবাদ
তার প্রথমদিকের কাজগুলোর মধ্যে আছে *বুক অব ফরচুন অ্যান্ড প্রুডেন্স* (১৩৮১), *সার্মন হিউমোরাস প্যারোডি* এবং ওভিডের দ্বিতীয় লাতিন কবিতার বই *দ্য ভেতুলা*র অনুবাদ।

১৩৮১ সালে বার্নাট মেত্‌জে *দ্য বুক অব ফরচুন অ্যান্ড উইসডম* বইটি রচনা করেন। এটি এক ধরনের রূপক কবিতা ছিল যার প্রথম আট পদ্যাংশ মধ্যযুগীয় অনুবাদের মতন করে ঐশ্বরিক দূরদর্শিতার উপর প্রশ্ন করে। এখানে রূপকভাবেই ভাগ্য নামের দ্বীপে গিয়ে তিনি জানতে পারেন যে সৃষ্টিকর্তা দুর্ভাগ্যকে পাঠান এক ধরনের পরীক্ষা হিসেবে, যা মানুষের নিরীহতা এবং গুণাবলীকে বের করে আনে।

তিনি ডেকামেরনের শেষ উপন্যাস *ওয়াল্টার অ্যান্ড গ্রীসিল্ডা*র অনুবাদও করেছিলেন। এটি ছিল মধ্যযুগীয় সাহিত্যের অন্যতম সেরা কাজ, যদিও বার্নাট মেত্‌জে *দ্য গ্রীসিল্ডা*র লাতিন অনুবাদ পেট্র্যার্খ থেকে অনুবাদ করেছিলেন। তিনিই প্রথম কাতালান হিসেবে এর অনুবাদ করেন।

## সাহিত্যকর্ম
thumbnail|right|লো সোমনি (১৮৯১) গ্রন্থের প্রচ্ছদ।
**লিব্রে দে ফর্চুনা ই প্রুডেন্সিয়া* (১৩৮১)
**ওভিডি এনামোরাট*
**ভ্যাল্টার ই গ্রিসিল্ডা* (১৩৮৮)
**অ্যাপোলোজিয়া* (১৩৯৫)
**লো সোম্‌নি* (১৩৯৯)

### ''লো সোম্‌নি''

তার শ্রেষ্ঠ কাজ ছিল ১৩৯৯ সালে লেখা *[[লো সোম্‌নি]]* (বাংলা ভাষায় অর্থঃ *স্বপ্ন*)। জেল থেকে ছাড়া পাবার অল্পকিছুকাল পরেই তিনি এর রচনা করেন। এখানে প্রথম জনের প্রায়শ্চিত্তমূলক কাহিনী বিধৃত হয়েছে।

এখানে স্বপ্নের মধ্যেই একজন চিকিৎসক লেখক এবং প্রথম জনের ভূতের মধ্যে কথা বলেন। মূলত উত্তম পুরুষে লেখা এই গ্রন্থে চিকিৎসক প্রথম কাতালান ধর্মনিরপেক্ষ বুদ্ধিজীবীদের প্রতিনিধিত্ব করেন যারা ব্যক্তিগত সম্মানরক্ষার জন্য লিখে থাকেন।

অপরাধজগতের বর্ণনায় এখানে দান্তের বিবরণ ব্যবহৃত হয়েছে এবং সেইসাথে পশ্চিমা বিভেদের প্রতি উদ্বিগ্ন চিন্তা প্রকাশিত হয়েছেন। কারণ এখানে বলা হয় যে ক্রিস্টেন্ডমের রাজারা বিভেদের শুরু থেকে এই বিষয়ে কোন প্রকার ভাবনা-চিন্তা করেননি। তাই পরবর্তীকালে আরাগনের প্রথম জেমস এবং পিটারকে এই সমস্যার শেষ পর্যন্ত প্রায়শ্চিত্ত করে যেতে হয়েছে।

## টীকা

## তথ্যসূত্র
*
*
*

## বহিঃসংযোগ
* 

বিষয়শ্রেণী:১৩৪০-এ জন্ম
বিষয়শ্রেণী:১৪১৩-এ মৃত্যু
বিষয়শ্রেণী:কাতালান লেখক
বিষয়শ্রেণী:মধ্যযুগীয় কাতালান-ভাষার লেখক
বিষয়শ্রেণী:নবজাগরণের মানবতাবাদী
বিষয়শ্রেণী:বার্সেলোনার ব্যক্তি
বিষয়শ্রেণী:১৩৪০-এর দশকে জন্ম
উদায়িভদ্দক

**উদায়িভদ্দক** () বা **উদয়ভদ্দ** () বা **উদয়ভদ্র** () হর্য্যঙ্ক রাজবংশের রাজা ছিলেন, যিনি ৪৬০ খ্রিস্টপূর্বাব্দ থেকে ৪৪৪ খ্রিস্টপূর্বাব্দ পর্যন্ত মগধ শাসন করেন।
থাম্ব|উদায়িভদ্দক
## সংক্ষিপ্ত জীবনী
উদায়িভদ্দক মগধের শাসক অজাতশত্রু ও তার পত্নী বজিরার পুত্র ছিলেন। ৪৬০ খ্রিস্টপূর্বাব্দে তিনি তার পিতাকে হত্যা করে সিংহাসনে আরোহণ করেন ও পরবর্তী ষোল বছর মগধ শাসন করেন। ৪৪৪ খ্রিস্টপূর্বাব্দে তার পুত্র অণুরুদ্ধক তাকে হত্যা করেন।

## তথ্যসূত্র

বিষয়শ্রেণী:হর্য্যঙ্ক রাজবংশ
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
নবুয়ত

**নবুওয়াত** () হলো একটি প্রক্রিয়া যাতে এক বা একাধিক বার্তা একজন নবির কাছে প্রেরণ করে এরপর অন্যান্য মানুষের কাছে পৌঁছে দেয়া হয়। এ ধরনের বার্তাতে সাধারণত স্বর্গীয় অনুপ্রেরণা, নির্দেশনা, অথবা আসন্ন ঘটনা সম্পর্কে (স্বর্গীয় জ্ঞানের তুলনা করে) বাণী অবতীর্ণ হয়। সমস্ত ইতিহাস জুড়ে, অতীন্দ্রিয় যোগাযোগ বা অদৃশ্য দর্শন নবুওয়াতের একটি সাধারণ লক্ষণ হিসেবে ব্যবহৃত হয়ে এসেছে।

## ইসলাম ধর্ম
নবুয়ত ইসলামের অন্যতম প্রধান গুরুত্বপূর্ণ বিষয় এবং নবী ঐশীবাণী-সংবলিত ধর্মগ্রন্থ প্রাপ্ত হলে নবী একজন রাসূলের বা বার্তাবাহকের পদবি লাভ করেন যাকে আরবীতে রিসালাত বা বার্তাবাহকত্ব বলা হয়। ইসলাম ধর্মমত অনুসারে বিভিন্ন যুগে প্রত্যেক জাতির কাছে আল্লাহ তাআলা নবি ও রাসুল পাঠিয়েছেন।

কুরআনে বলা হয়েছে,

রাসুলদেরকে আল্লাহ তার বাণী প্রেরণ করেছেন। কুরআনে বলা হয়েছে,

ইসলাম অনুসারে সর্বশেষ নবী হলেন মুহাম্মাদ এবং তিনি মহাবিশ্ব ধ্বংস হওয়া অল্পকাল পূর্বে প্রেরিত হয়েছেন।

## অন্যান্য ধর্মে

## তথ্যসূত্র

বিষয়শ্রেণী:ধর্ম
বিষয়শ্রেণী:ইসলামি পরিভাষা
বিষয়শ্রেণী:ভবিষ্যদ্বাণী
বিষয়শ্রেণী:পৌরাণিক কাহিনী
যৌনবাহিত রোগ

**যৌনবাহিত রোগ** () হল সেসব সংক্রামক রোগ যেগুলো সাধারণত যোনীমৈথুন, মুখমেহন, পায়ুমৈথুনসহ নানাবিধ যৌনকর্মের মাধ্যমে বিস্তার লাভ করে। একে সংক্ষেপে এসটিডি (STD) উল্লেখ করা হয়। এছাড়াও একে যৌনবাহিত সংক্রমণ (sexually transmitted infections বা STI) অথবা **যৌনব্যাধি** (venereal diseases বা VD) নামেও অভিহিত করা হয়। চিকিৎসা শাস্ত্রের বিখ্যাত গ্রন্থ ডেভিডসন যৌনসংক্রমণে বিভিন্ন মানব অঙ্গপ্রত্যঙ্গের নাম বর্ণনা করা হয়েছে।

উল্লেখযোগ্য কিছু যৌনবাহিত রোগের নাম হলোঃ
# সিফিলিস(syphilis) বা ফিরিঙ্গি রোগ
# গনোরিয়া(Gonorrhoea) বা বিষমেহ
# ক্ল্যামাইডিয়া (Chlamydia)
# ট্রাইকোমোনিয়াসিস(Trichomoniasis)
# জেনিটাল হার্পিস (Genital herpes)
# জেনিটাল ওয়ার্টস (Genital warts)
# হেপাটাইটিস বি এবং সি (Hepatitis B & C)
# এইডস (এইচ আইভির জীবাণু)
# চ্যানক্রয়েড (Chancroid)
# গ্রানুলোমা ইনগুইনাল (granuloma inguinale)
# লিম্ফোগ্রানুলোমা ভেনেরিয়াম (lymphogranuloma venereum)।
একে যৌন বহনযোগ্য রোগ বলা অধিক যুক্তিযুক্ত কারণ এসব রোগের কিছুসংখ্যক রোগ অন্যান্য প্রক্রিয়াতেও ছড়ায় (যেমন এইচআইভি)।

কিছু সাধারণ যৌনরোগের জীবাণুর নামঃ
#গনোরিয়া - *Neisseria gonorrhoea*. 
#সিফিলিস - *Treponema pallidum*.  
#জেনিটাল হার্পিস - *Herpes simplex*(type 2) 
#এইডস -HIV virus 
#দীর্ঘদিনের যকৃতের প্রদাহ -Hepatitis B & C virus 
#জেনিটাল ওয়ার্টস - Human papilloma virus.

## তথ্যসূত্র

## বহিঃসংযোগ

* 
*CDC Sexually Transmitted Diseases Treatment Guidelines, 2010
*STD photo library  at Dermnet
*UNFPA: Breaking the Cycle of Sexually Transmitted Infections at UNFPA
*STDs In Color: Sexually Transmitted Disease Facts and Photos
*http://wonder.cdc.gov/std.html: Sexually transmitted diseases in the U.S.


বিষয়শ্রেণী:যৌনস্বাস্থ্য
বিষয়শ্রেণী:মানব যৌনতা
বিষয়শ্রেণী:যৌন রোগ
বিষয়শ্রেণী:পায়ুসঙ্গমের মাধ্যমে সম্ভাব্য শারীরিক ক্ষতি
স্ফুলিঙ্গ (ভাস্কর্য)

**স্ফুলিঙ্গ** হচ্ছে শহীদ শামসুজ্জোহার স্মৃতির উদ্দেশ্যে শহীদ শামসুজ্জোহা আবাসিক হলের মূল ফটকের পাশে একটি স্মৃতি স্মারক *স্ফুলিঙ্গ* নির্মাণ করা হয়।

## অবস্থান
স্ফুলিঙ্গ (শহীদ শামসুজ্জোহা স্মৃতি ভাস্কর্য) রাজশাহী বিশ্ববিদ্যালয়ের শহীদ শামসুজ্জোহা আবাসিক হল প্রাঙ্গনে অবস্থিত।

## আকার
১৫ ফুট উচ্চতা, ৩৮ ফুট দৈর্ঘ্য ও ২৪ ফুট প্রস্থ বিশিষ্ট এই ভাস্কর্যে শহীদ শামসুজ্জোহার ৩ ফুট উচ্চ আবক্ষ প্রতিকৃতি রয়েছে। ৫ মে, ২০১২ সালে রাজশাহী বিশ্ববিদ্যালয়ের তৎকালীন উপাচার্য অধ্যাপক ড. এম আবদুস সোবহান এটি উদ্বোধন করেন। তৎকালীন হল প্রাধ্যক্ষ অধ্যাপক মর্তুজা খালেদের সার্বিক ব্যবস্থাপনা ও চারুকলা বিভাগের অধ্যাপক এস এম জাহিদ হোসেনের তত্ত্বাবধানে একই বিভাগের প্রভাষক কনক কুমার পাঠক ভাস্কর্যটি নির্মাণ করা হয়।

## স্থাপত্য তাৎপর্য
১৯৬৯ সালে পূর্ব পাকিস্তানের জনগণ ১৯৬৬-এর ছয় দফা ও ১১ দফা দাবিতে এবং শেখ মুজিবুর রহমানের বিরুদ্ধে আনিত আগরতলা ষড়যন্ত্র মামলার বিরুদ্ধে গণ-আন্দোলন গড়ে তোলে। ২০ জানুয়ারি পাকিস্তানি পুলিশের গুলিতে মিছিল করা অবস্থায় ছাত্র ইউনিয়নের নেতা আমানুল্লাহ আসাদুজ্জামান শহীদ হন। ১৫ ফেব্রুয়ারি ঢাকা সেনানিবাসে আগরতলা ষড়যন্ত্র মামলার অন্যতম আসামি সার্জেন্ট জহুরুল হককে হত্যা করা হয়। এই দুটি হত্যাকাণ্ডে আন্দোলন আরও বেগবান হয়ে ওঠে এবং উদ্ভূত পরিস্থিতি প্রাদেশিক সরকারের নিয়ন্ত্রণের বাইরে চলে যায়। কেন্দ্রীয় সরকার সামরিক বাহিনীর মাধ্যমে পরিস্থিতি নিয়ন্ত্রণে আনার চেষ্টা করে,  সান্ধ্যকালীন আইন জারি করে। ১৮ ফেব্রুয়ারি রাজশাহী বিশ্ববিদ্যালয়ের ছাত্ররা ১৪৪ ধারা ভঙ্গ করে মিছিল করার চেষ্টা করে। আন্দোলনকারী ছাত্ররা মিছিল বের করলে অনেক ছাত্রের জীবননাশের আশঙ্কা থাকায় প্রক্টর শামসুজ্জোহা নিজের পরিচয় দিয়েছিলেন সেনাসদস্যদের। কিন্তু সেনাসদস্যরা তার কথা উপেক্ষা করে বেয়নেট দিয়ে খুঁচিয়ে তাকে হত্যা করে।

[thumb|right|শহীদ শামসুজ্জোহা হল, [রাজশাহী বিশ্ববিদ্যালয়]]

তার মৃত্যুর পরপরই তৎকালীন রাজশাহী বিশ্ববিদ্যালয় প্রশাসন তার নামানুসারে নবনির্মিত আবাসিক হলের নামকরণ করেন *শহীদ শামসুজ্জোহা হল* এবং হলের মূল ফটকের পাশে একটি স্মৃতি স্মারক *স্ফুলিঙ্গ* নির্মাণ করা হয় ২০১২ সালে।

## তথ্যসূত্র

## আরও দেখুন
* শহীদ শামসুজ্জোহা
* রাজশাহী বিশ্ববিদ্যালয়
* বিদ্যার্ঘ (ভাস্কর্য)

বিষয়শ্রেণী:রাজশাহী বিশ্ববিদ্যালয়
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:২০১২-এর ভাস্কর্য
বিষয়শ্রেণী:বাংলাদেশের স্মৃতিস্তম্ভ ও স্মারক
পার্সি মেসওয়াক

**পার্সি মেসওয়াক** (বৈজ্ঞানিক নাম: ***Salvadora persica***) (), হচ্ছে *[[Salvadora (plant)|সালভাডোরা]]* গণের একটি প্রজাতি। পারসিকা শব্দ থেকে বোঝা যায় এর উপস্থিতি ছিল প্রাচীন পারস্যে। মধ্যপ্রাচ্য, আফ্রিকা ও ভারতের মরু অঞ্চলে এই প্রজাতির উদ্ভিদ দেখতে পাওয়া যায়। পশ্চিম ভারতের মরুভূমি অঞ্চলে রাজস্থান ও গুজরাটে স্থানীয়ভাবে *খারি জাল* বা *পিলু* নামে পরিচিত। 
মোটামুটিভাবে মরু অঞ্চলের চিরহরিৎ এবং চরিত্রগতভাবে ঝুলে পড়া শাখার এই উদ্ভিদের বেঁচে থাকার জন্যে চাই পরোক্ষ জলের উপস্থিতি। লবণাক্ত মাটিতেও এটা বেশ সহজে জন্মে। একে দেখা যায় পাহাড়ের উপত্যকায়, বালির ভেতর, কখনো বা উঁইয়ের ঢিবির ওপরে।

এই গাছের কচি ডাল দিয়ে মেসওয়াক তৈরি হলেও শিকড় থেকে প্রস্তূত মেসওয়াকই ভাল। এর ভেতর সোডিয়াম, পটাশিয়াম, ক্যালসিয়ামসহ আছে দাঁত ও দাঁতের মাড়ির স্বাস্থ্যের জন্যে বিশেষ প্রয়োজনীয় ফ্লোরিন, যার পরিমাণ টুথপেস্টের দ্বিগুণ। অ্যান্টিব্যাক্টেটেরিয়াল ট্রাইক্লোসান ছাড়াও এতে আছে অ্যাস্ট্রিনজেন্ট যার কারণে রক্ত পড়া বন্ধ হয়। আরাকের ভেতরে থাকে খুব সূক্ষ্ম বালি যার জন্যে দাঁত ঝকঝকে পরিষ্কার হয়, অথচ এনামেল নষ্ট হয় না। চা, কফি আর ধূমপান করে যাদের দাঁত রং ধরে শ্রীহীন হয়ে পড়েছে তাদের জন্যে এটা খুব ভাল। নিয়মিত ব্যবহার করলে ওরাল ক্যান্সার হবার সম্ভাবনাও লোপ পায়।

শুধু মেসওয়াক হিসাবে নয়, এ গাছের আরো অনেক গুণ আছে যা সাধারণ্যে প্রচলিত নয়। এই গাছ রোপণ করে শস্যক্ষেত্রে উড়ে আসা বালি আটকানো হয়। এর ঝাল-মিষ্টি ফল থেকে তৈরি হয় অদ্ভুত পানীয়, আঠা থেকে তৈরি হয় ওষুধ আর রঙ-বার্নিশ। প্রাণীদের জন্যে খুব উপাদেয়, এর রসালো পাতা খেলে গাভীর দুধের পরিমাণ বেড়ে যায়। গাছের কাণ্ড থেকে পাওয়া যায় কয়লা। কাঠ কখনো ঘুণে ধরে না।

## তথ্যসূত্র

## বহিঃসংযোগ

*Salvadora persica  at the *[[Food and Agriculture Organization|Food and Agriculture Organization of the United Nations]]*
*Salvadora persica at the *[[World Agroforestry Centre]]*

বিষয়শ্রেণী:সালভাডোরাসি
বিষয়শ্রেণী:আফ্রিকার উদ্ভিদ
বিষয়শ্রেণী:সাহারার উদ্ভিদকুল
বিষয়শ্রেণী:মরক্কোর উদ্ভিদ
বিষয়শ্রেণী:উত্তর আফ্রিকার উদ্ভিদকুল
বিষয়শ্রেণী:ঔষধি উদ্ভিদ
বিষয়শ্রেণী:পশ্চিম সাহারার উদ্ভিদকুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:নামিবিয়ার উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:ইরানের উদ্ভিদ
বিষয়শ্রেণী:গুল্ম
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ইসাবেল কাইফ

**ইসাবেল কাইফ** (জন্ম মার্চ ২২, ১৯৮৬) একজন ব্রিটিশ ভারতীয় মডেল এবং অভিনেত্রী। তার ১৪ বছর বয়সে তিনি মডেলিং শুরু করেন। ২০১৩ সালে যুক্তরাষ্ট্র–মেক্সিকোর যৌথ প্রযোজনায় নির্মিত *[[মম (২০১৩-এর চলচ্চিত্র)|মম]]* চলচ্চিত্রে রোসিলিন চরিত্রের মাধ্যমে অভিনয় শুরু করেন। ২০১৪ সালে, বলিউড অভিনেতা সালমান খানের প্রযোজনায় নির্মিত কানাডীয় পরিচালক জাঁ-ফ্রাসোয়া পুলিয়েটের *[[Dr. Cabbie|ডক্টর ক্যাবি]]* চলচ্চিত্রে সিমোন চরিত্রে অভিনয় করেন। ২০১৯ সালে আসন্ন *[[টাইম টু ড্যান্স]]* চলচ্চিত্রে একজন বলরুম ল্যাটিন নর্তকীর চরিত্রে অভিনয়ের মাধ্যমে তিনি বলিউডে অভিষেক ঘটান।

## কর্মজীবন
ইসাবেল ১৪ বছর বয়সে মডেলিং পেশায় যুক্ত হন। যুক্তরাষ্ট্রের লস অ্যাঞ্জেলেসে তিনি চার বছর অভিনয়, পরিচালনা এবং নৃত্য বিষয়ে শিক্ষালাভ করেন।

## ব্যক্তিগত জীবন
[থাম্ব|220px|বোন [ক্যাটরিনা কাইফ|ক্যাটরিনা কাইফের সঙ্গে ইসাবেল, ২০১১]]

ইসাবেল কাইফ ২২ মার্চ ১৯৮৬ সালে হংকংয়ে জন্ম নেন তার কাশ্মীরি বাবা মোহাম্মদ কাইফ এবং ব্রিটিশ মা সুজান টার্কোটের পরিবারে। তার ছয় বোন এবং এক ভাই রয়েছে। বলিউড অভিনেত্রী ক্যাটরিনা কাইফের তার জ্যেষ্ঠ বোন। প্রাপ্তবয়স্ক চলচ্চিত্র তারকা ক্রিস্টিন টার্নার, যিনি এছাড়াও বিভিন্ন নামে পরিচিত, তার সৎবোন।

ইসাবেল যুক্তরাষ্ট্রের সান ফ্রান্সিসকোয় অ্যালায়েন্ট আন্তর্জাতিক বিশ্ববিদ্যালয় থেকে স্নাতক সম্পন্ন করেন।

## চলচ্চিত্রতালিকা

### কর্মী হিসেবে
* *পারফরমেন্স: অ্যা সেলিব্রেশন অব ডিপেয়ার* (২০১৩, স্বল্পদৈর্ঘ্য)
* *সামুম বোনাম* (২০১৪) – দ্বিতীয় সহকারী পরিচালক
* *হেই ইউ, ইট'স মি* (২০১৭, টিভি ধারাবাহিক) – প্রথম সহকারী পরিচালক (৩ পর্ব)

## তথ্যসূত্র

## বহিঃসংযোগ

* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী মডেল
বিষয়শ্রেণী:ব্রিটিশ নারী মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ব্রিটিশ অভিনেত্রী
বিষয়শ্রেণী:ব্রিটিশ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:২১শ শতাব্দীর হংকং অভিনেত্রী
বিষয়শ্রেণী:ভারতীয় বংশোদ্ভূত ব্রিটিশ অভিনেত্রী
বিষয়শ্রেণী:ব্রিটিশ ভারতীয়
বিষয়শ্রেণী:ভারতীয় বংশোদ্ভূত ব্রিটিশ ব্যক্তিত্ব
বিষয়শ্রেণী:ইংরেজ বংশোদ্ভূত ভারতীয় ব্যক্তি
ক্রিকেটের ব্যাটিং গড়ের তালিকা

কমপক্ষে ২০ ইনিংসে অংশগ্রহণকারী ক্রিকেটারদের ব্যাটিং গড়ের তালিকাকে ঘিরে অত্র নিবন্ধ রচিত হয়েছে।

## খেলোয়াড়ী জীবনে শীর্ষ টেস্ট গড়ের অধিকারী ক্রিকেটার
### শীর্ষ ২০ অবসরপ্রাপ্ত টেস্ট ব্যাটসম্যান

: * অপরাজিত থাকাকে বুঝায়।
টিকা: যদি ২০ ইনিংসের শর্তাবলী না রাখা হয়, তাহলে অবসর নেয়া খেলোয়াড়দের মধ্যে অ্যান্ডি গ্যানটিউমের গড় হবে ১১২.০০ যা তিনি তার একমাত্র টেস্ট ইনিংসে করেছিলেন।

### শীর্ষ ১০ সক্রিয় টেস্ট ব্যাটসম্যান

তথ্যসূত্র: ক্রিকইনফো। সর্বশেষ হালনাগাদ: ৯ জানুয়ারি ২০১৫
: * অপরাজিত থাকাকে বুঝায়।

টিকা: এ তালিকায় পুনরায় ২০ ইনিংসের শর্তাবলী প্রযোজ্য। উদাহরণ হিসেবে গ্যারি ব্যালেন্স ১৭ টেস্ট ইনিংসে বর্তমানে ৬৭.৯৩ গড়ে রয়েছেন।

## একদিনের আন্তর্জাতিকে শীর্ষ গড়ের অধিকারী ব্যাটসম্যান

### শীর্ষ ১০ অবসরপ্রাপ্ত ওডিআই ব্যাটসম্যান

: * অপরাজিত থাকাকে বুঝায়।
: † বিশ্ব একাদশের পক্ষে খেলেছেন।

### শীর্ষ ১০ সক্রিয় ওডিআই ব্যাটসম্যান

: * অপরাজিত থাকাকে বুঝায়।

## তথ্যসূত্র

## বহিঃসংযোগ
*List of batsmen who have scored over 10000 One Day International cricket runs
*Test averages at Cricinfo
*ODI averages at Cricinfo

বিষয়শ্রেণী:ক্রিকেট সম্পর্কিত তালিকা
বিষয়শ্রেণী:ক্রিকেট রেকর্ড ও পরিসংখ্যান
স্ফুলিঙ্গ

**স্ফুলিঙ্গ** শব্দটি দ্বারা নিম্নের বিষয় সমূহ নির্দেশিত হতে পারে- 
* স্ফুলিঙ্গ (কাব্যগ্রন্থ) - ১৯৪৫ সালে প্রকাশিত কাব্যগ্রন্থ।
* স্ফুলিঙ্গ (ভাস্কর্য) - রাজশাহী বিশ্ববিদ্যালয়ের ভাস্কর্য।
* স্ফুলিঙ্গ (চলচ্চিত্র) - তৌকির আহমেদ পরিচালিত চলচ্চিত্র।
অজিত কেশকম্বলী

**অজিত কেশকম্বলী** (; ) গৌতম বুদ্ধের সমসাময়িক একজন ভারতীয় বস্তুবাদী দার্শনিক ছিলেন।

## দর্শন
অজিত কেশকম্বলীর দর্শন সম্বন্ধে সুত্তপিটকের দীঘনিকায় সামঞ্ঞফলসুত্ত সহ মজ্ঝিমনিকায়ের বিভিন্ন সুত্তে উল্লেখ রয়েছে। তার মতে, মানুষ অগ্নি, বায়ু, জল ও ক্ষিতি এই চারটি বস্তুগত উপাদান বা চতুর্ভূত দ্বারা নির্মিত। মৃত্যুর পর দেহের অংশ হিসেবে ক্ষিতি পৃথিবীতে, বায়ু বায়ুতে, জল জলে ও অগ্নি অগ্নিতেই বিলীন হয়, মৃত্যুর পর আর কিহুর অস্তিত্ব থাকে না। পরলোক বা পুনর্জন্মকে তিনি খণ্ডন করেছেন, সেই কারণে এক জন্মের পাপ-পুণ্যের ফল অপর জন্মে ভোগ করা যায়, এই কর্মফলের ধারণাকেও তিনি খণ্ডিত করেছেন।

## তথ্যসূত্র

## আরো পড়ুন
* Bhaskar, Bhagchandra Jain, *Jainism in Buddhist Literature* (Alok Prakashan, Nagpur, 1972)
* Debiprasad Chattopadhyaya, *Indian Philosophy* (People's Publishing House, New Delhi, 1964, 7th Edition: 1993)
* Damodar Dharmanand Kosambi, *An Introduction to the Study of Indian History* (Popular Prakashan, Mumbai, India, 1956)
* Damodar Dharmanand Kosambi, *The Culture and Civilisation of Ancient India in Historical Outline* (Routledge & Kegan Paul, London, 1965)
* Ñāṇamoli, Bhikkhu (trans.) and Bhikkhu Bodhi (ed.), *The Middle-Length Discourses of the Buddha: A Translation of the Majjhima Nikāya* (Wisdom Publications, Boston, 2001) .
* Walshe, Maurice O'Connell (trans.), *The Long Discourses of the Buddha: A Translation of the Dīgha Nikāya* (Wisdom Publications, Somerville, MA, 1995) .

বিষয়শ্রেণী:ভারতীয় দার্শনিক
বিষয়শ্রেণী:নাস্তিক দার্শনিক
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় দার্শনিক
পেট্রাপোল

**পেট্রাপোল** হল ভারতের পশ্চিমবঙ্গের উত্তর চব্বিশ পরগণার অন্তর্গত ইন্দো-বাংলাদেশ পেট্রাপোল-বেনাপোল সীমান্ত চেকপয়েন্টের একটি। এটি দক্ষিণবঙ্গের একমাত্র স্থলবন্দর এবং এশিয়ার বৃহত্তম স্থল শুল্ক-স্টেশন।
বর্তমানে এই পেট্রাপোলকে কেন্দ্র করে এক বিশাল অর্থনীতিক কর্মকাণ্ড গড়ে উঠেছে।

## অবস্থান
কলকাতা থেকে ৯৫ কিলোমিটার দূরে জাতীয় সড়ক ৩৫ এর উপর অবস্থিত। এর নিকটতম শহর ও রেলস্টেশন হল বনগাঁ।
## জনসংখ্যা
২০১১ সালের জনগননায় পেট্রোপলের মোট জনসংখ্যা হয়েছে ১,৭৭৮ জন।এর মধ্যে ৯২১ জন   পুরুষ ও ৮৫৭ জন মহিলা।

## চিত্রশালা

BSF at Petrapole.JPG|থাম্ব|পেট্রাপোল সীমান্তে বিএসএফ জওয়ানরা
চিত্র:Crossing Border to India.JPG|থাম্ব|পেট্রাপোল সীমান্ত অতিক্রম
চিত্র:Enroute to Petrapole.JPG|থাম্ব|পেট্রাপোলের পথে
চিত্র:Petrapole Railway Station.JPG|থাম্ব|পেট্রাপোল রেলওয়ে স্টেশন
চিত্র:Auto to Petropole.JPG|থাম্ব|পেট্রোপোল থেকে অটো


## তথ্যসূত্র

## বহিঃসংযোগ

* Satellite map

বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:উত্তর চব্বিশ পরগনা জেলার শহর ও নগর
লঘু পর্নোগ্রাফি

**Softcore বা লঘু পর্নোগ্রাফি** হল বাণিজ্যিক নিশ্চল (still) ফটোগ্রাফি বা ছবি যাতে অশ্লীল যৌন-উদ্দীপনামূলক বিষয়বস্তু থাকে, কিন্তু তা মূল পর্নোগ্রাফির মত সুস্পষ্ট নয়।এতে প্রধানত অর্ধনগ্ন ও নগ্ন কলাকুশলী ও যৌনদৃশ্যের মাধ্যমে যৌন-উদ্দীপনা সৃষ্টি করা হয়। বিভিন্ন ম্যাগাজিন ও সমাচারপত্রে নগ্ন অভিনেতা বা মডেলদের ছবি সরাসরিই দেখানো হয়।তবে লঘু পর্নোগ্রাফিতে পুরুষ বা নারী যৌনাঙ্গ দেখানো হয় না। বিভিন্ন আর্ট ফিল্মে এই ধরনের নগ্নতাকে নান্দনিক দৃষ্টিকোণ থেকেও ব্যবহার করা হয়।

## তথ্যসূত্র

## আরও দেখুন
*পর্নোগ্রাফি

বিষয়শ্রেণী:পর্নোগ্রাফি
বিষয়শ্রেণী:সফটকোর পর্নোগ্রাফি
বিষয়শ্রেণী:চলচ্চিত্রে নগ্নতা
ডারবান আন্তর্জাতিক চলচ্চিত্র উৎসব

**ডারবান আন্তর্জাতিক চলচ্চিত্র উৎসব** একটি বার্ষিক চলচ্চিত্র উৎসব যেটি দক্ষিণ আফ্রিকার কোয়া-জুলু নাটাল প্রদেশের ডারবান শহরে অনুষ্ঠিত হয়। ১৯৭৯ সালে প্রতিষ্ঠিত উৎসবটি দক্ষিণ আফ্রিকার প্রাচীনতম ও বৃহত্তম চলচ্চিত্র উৎসব। এখানে দক্ষিণ আফ্রিকা, আফ্রিকা এবং আন্তর্জাতিক চলচ্চিত্রের সেরা ৩০০ বিভাগে পুরস্কার দেয়া হয়। এর মধ্যে বেশিরভাগই হয় আফ্রিকার না হয় দক্ষিণ আফ্রিকার চলচ্চিত্র। এই উৎসবে চলচ্চিত্র নির্মাতা কর্মশালা, চলচ্চিত্র বিষয়ক সেমিনার, আলোচনা ফোরাম, এবং বহিঃপ্রচার কার্যক্রম পরিচালনা করা হয় যার মধ্যে আছে দূরবর্তী অঞ্চলে চলচ্চিত্র প্রদর্শন, যেখানে চলচ্চিত্র প্রদর্শন হয় না এবং আরও অনেক কিছু।

## শাখা
ডারবান আন্তর্জাতিক চলচ্চিত্র উৎসবে তিনটি প্রতিযোগিতামূলক শাখায় চলচ্চিত্র প্রদর্শিত হয়, সেগুলো হল:
* পূর্ণদৈর্ঘ্য চলচ্চিত্র
* প্রামাণ্যচিত্র
* স্বল্পদৈর্ঘ্য চলচ্চিত্র

## পুরস্কার
ডারবান আন্তর্জাতিক চলচ্চিত্র উৎসবে নিন্মোক্ত পুরস্কার প্রদান করা হয়:
* শ্রেষ্ঠ পূর্ণদৈর্ঘ্য চলচ্চিত্র
* শ্রেষ্ঠ আফ্রিকান পূর্ণদৈর্ঘ্য চলচ্চিত্র
* শ্রেষ্ঠ দক্ষিণ আফ্রিকান পূর্ণদৈর্ঘ্য চলচ্চিত্র
* শ্রেষ্ঠ প্রামাণ্যচিত্র
* শ্রেষ্ঠ দক্ষিণ আফ্রিকান প্রামাণ্যচিত্র
* শ্রেষ্ঠ স্বল্পদৈর্ঘ্য চলচ্চিত্র
* শ্রেষ্ঠ আফ্রিকান স্বল্পদৈর্ঘ্য চলচ্চিত্র
* শ্রেষ্ঠ শিক্ষার্থীদের চলচ্চিত্র (দক্ষিণ আফ্রিকা)
* শ্রেষ্ঠ শিক্ষার্থীদের চলচ্চিত্র (বৈশ্বিক)
* শ্রেষ্ঠ অভিনয়শিল্পী
* শ্রেষ্ঠ পার্শ্ব অভিনয়শিল্পী
* শ্রেষ্ঠ ক্ষণিক চরিত্রে অভিনয়শিল্পী
* শ্রেষ্ঠ চিত্রনাট্য
* শ্রেষ্ঠ চিত্রগ্রহণ
* শ্রেষ্ঠ পরিচালনা
* সৃজনশীল কর্ম
* দর্শকের পছন্দ পুরস্কার
* অ্যামনেস্টি ইন্টারন্যাশনাল ডারবান হিউম্যান রাইটস পুরস্কার
* মানবাধিকারের জন্য আর্টফ্লুয়েন্স ডিআইএফএফ পুরস্কার
* ডিআইএফএফ ফিল্ম ইন এডুকেশন পুরস্কার
* শিক্ষায় অগ্রসরমান চলচ্চিত্রের জন্য ডিআইএফএফ পুরস্কার

## তথ্যসূত্র

## বহিঃসংযোগ
* 
* আইএমডিবিতে ডারবান আন্তর্জাতিক চলচ্চিত্র উৎসব

বিষয়শ্রেণী:১৯৭৯-এ প্রতিষ্ঠিত চলচ্চিত্র উৎসব
বিষয়শ্রেণী:ডারবানের উৎসব
বিষয়শ্রেণী:দক্ষিণ আফ্রিকার চলচ্চিত্র উৎসব
যৌন প্রজনন

**যৌন প্রজনন** () হল বিবর্তনগতভাবে উন্নত প্রাণী এবং উদ্ভিদের প্রজনন পদ্ধতি। কিছু মনেরা, প্রোটিস্টা এবং ছত্রাকও অযৌন জননের পাশাপাশি এই পদ্ধতিতে প্রজনন ক্রিয়া সম্পন্ন করে। যৌন প্রজননকারী জীবগণ দুটি আলাদা যৌনতা বা লিঙ্গবিশিষ্ট হয়। যথাঃ স্ত্রী ও পুরুষ। তবে কিছু উভলিঙ্গী (hermaphrodite) জীবদের একই দেহে স্ত্রী এবং পুরুষ গ্যামেট তৈরি হয়। যেমনঃ কুমড়ো গাছ। স্ত্রী ফুলের  ডিম্বাণু পুরুষ ফুলের পরাগ রেণু দ্বারা নিষিক্ত হয়ে ফল উৎপন্ন হয় । এই প্রক্রিয়াটি বেশ কিছু ধাপে সম্পন্ন হয়।

## আরও দেখুন
* মানব প্রজনন
* নিষেক
* মিয়োসিস
* যৌন প্রজননের বিবর্তন

## তথ্যসূত্র

## বহিঃসংযোগ
* Khan Academy, video lecture


বিষয়শ্রেণী:উন্নয়নশীল জীববিজ্ঞান
বিষয়শ্রেণী:উর্বরতা
বিষয়শ্রেণী:প্রজনন
বিষয়শ্রেণী:জৈবিক লিঙ্গ
বিষয়শ্রেণী:বিকাশমূলক জীববিজ্ঞান
অযৌন প্রজনন

**অযৌন প্রজনন** () হলো যৌনতাবিহীন বংশবৃদ্ধি প্রক্রিয়া।

[থাম্ব|[পাথরকুচি গাছের অযৌন প্রজনন]]

মিয়োসিস প্রক্রিয়ায় জনন কোষ বা গ্যামেট তৈরি এবং দুটি ভিন্ন লিঙ্গের গ্যামেটের সংযুক্তি ব্যতিরেকে একটিমাত্র জীবদেহ থেকে স্বতন্ত্র অপত্য উদ্ভিদ সৃষ্টি হওয়ার ঘটনাকে অযৌন জনন বলে। এই প্রজনন প্রক্রিয়ায় একটিমাত্র জীব নিজের অবিকল প্রতিলিপি বা ক্লোন তৈরি করে। ফলে, মাতৃ জীব এবং প্রতিলিপিত নতুন জীবের জিনের গঠন সম্পূর্ণ অপরিবর্তিত থাকে।

এককোষী জীবদেহে (মনেরা ও প্রোটিস্টা) অযৌন জনন সর্বাধিক পরিলক্ষিত হয়। এছাড়া বিবর্তনগতভাবে অনুন্নত জীবেরাও অযৌন পদ্ধতিতে জনন ক্রিয়া সম্পন্ন করে। উন্নত উদ্ভিদদের ক্ষেত্রে অঙ্গজ জননের মাধ্যমে অযৌন জনন ঘটে। মেরুদণ্ডী এবং উন্নত অমেরুদণ্ডী প্রাণীদের ক্ষেত্রে অযৌন জনন সাধারণত ঘটে না।

বিপুল বৈচিত্র্যময় জীবজগতে প্রতিটি জীব তার নিজস্ব জনন পদ্ধতিতে বিবর্তিত হয়েছে। এই প্রজনন পদ্ধতি জীবের বাসস্থান, আভ্যন্তরীণ শারীরিক গঠন এবং আরও অন্যান্য নিয়ামক দ্বারা নির্ধারিত হয়। বিভাজন (Fission), কোরকোদ্গম (Budding), রেণু উৎপাদন (Sporulation), গেমা গঠন (Gemmae formation), খণ্ডীভবন ও পুনরুৎপাদন (Fragmentation & Regeneration), অঙ্গজ জনন (Vegetative propagation) এবং অন্যান্য উপায়ে অযৌন জনন সংঘটিত হয়।

## অযৌন জননের প্রকার
* **বিভাজনঃ**
এক্ষেত্রে মাতৃ জীবদেহ মাইটোসিস প্রক্রিয়ায় দুই বা ততোধিক ভাগে বিভাজিত হয়ে স্বতন্ত্র অপত্যে পরিণত হয়। অ্যামিবা(দ্বি-বিভাজন), প্লাজমোডিয়াম(বহুবিভাজন), প্যারামিসিয়ামের ক্ষেত্রে এই প্রকারের অযৌন জনন দেখা যায়।
থাম্ব|বিভাজন প্রক্রিয়ায় অযৌন জনন
* **কোরকোদ্গমঃ**
এক্ষেত্রে মাতৃ জীবদেহের উপরিতল থেকে এককোশী বা বহুকোশী উপবৃদ্ধি বা 'কোরক' উৎপন্ন হয়। ক্রমান্বয়ে বৃদ্ধিপ্রাপ্ত কোরক একসময় মাতৃ জীবদেহ থেকে বিচ্ছিন্ন হয়ে নতুন অপত্য জীবের সৃষ্টি হয়। ইস্ট, হাইড্রার ক্ষেত্রে এই প্রকারের অযৌন জনন দেখা যায়।
[থাম্ব|[হাইড্রা|হাইড্রার কোরকোদ্গম]]
* **রেণু উৎপাদনঃ**
'রেণু' হল মাইটোসিস প্রক্রিয়ায় বিভাজিত ক্ষুদ্র, এককোশী, পাতলা বা পুরু প্রাচীর বিশিষ্ট জনন একক। এই রেণুগুলি ছড়িয়ে পড়ার পরে অঙ্কুরিত হয়ে স্বতন্ত্র জীবের জন্ম দেয়। মনেরা, প্রোটিস্টা, ছত্রাক ও অ্যালগির সদস্যদের মধ্যে রেণু উৎপাদনের ঘটনা সচরাচর পরিলক্ষিত হয়। এই অযৌন রেণু বিভিন্ন প্রকারের হয়। যেমনঃ ওইডিয়া, কনিডিয়া, চলরেণু (Zoospores), স্পোরাঞ্জিওস্পোর, ক্ল্যামাইডোস্পোর ইত্যাদি।
থাম্ব|রেণু (কনিডিয়া)
* **গেমা গঠনঃ**
* **খণ্ডীভবন এবং পুনরুৎপাদনঃ**
* **অঙ্গজ জননঃ**

## অযৌন জননের সুবিধা ও অসুবিধা
* *সুবিধাঃ*
* একটিমাত্র জীবই প্রজননের মাধ্যমে অপত্য তৈরি করে, ফলে সঙ্গীর প্রয়োজন হয় না। এর ফলে সময়, শক্তি ও জনন কোশের বা জনন এককের অপচয় কম হয়।
* অযৌন জনন সরল মাইটোসিস বিভাজনের মাধ্যমে সম্পন্ন হয়।
* অযৌন জনন অপেক্ষাকৃত কম সময়সাপেক্ষ।
* অযৌন জননের মাধ্যমে একটিমাত্র জীব বিপুল সংখ্যক অপত্য তৈরিতে সক্ষম। ফলে, প্রজাতি বিলুপ্তির সম্ভাবনা কম।
* অযৌন জননে সৃষ্ট অপত্যরা জিনগতভাবে তাদের জনিতৃর অনুরূপ হয়। ফলে জনিতৃর বৈশিষ্ট্যাবলী বংশপরম্পরায় অক্ষুণ্ণ থাকে।
* **অসুবিধাঃ**
* অযৌন জননে সম প্রজাতির দুটি জীবের জিনের সংমিশ্রণ ঘটে না, ফলে জনিতৃ ও অপত্যে কোন ভেদ বা প্রকরণ সৃষ্টি হয় না।
* যেহেতু অযৌন জননে ভেদ তৈরি হয় না, তাই বিবর্তনে অযৌন জননের কোন ভূমিকা নেই।
* দ্রুত জ্যামিতিক হারে বংশবৃদ্ধি হওয়ার কারণে সংখ্যাধিক্য ঘটে। ফলে, খাদ্য ও বাসস্থানের সংকট ঘটে।
* অযৌন জননে সৃষ্ট অপত্যদের প্রকরণ না ঘটায় পরিবর্তিত পরিবেশে অভিযোজিত হওয়ার ক্ষমতা কম।

## তথ্যসূত্র

## বহিঃসংযোগ

* Asexual reproduction
* Intestinal Protozoa 


বিষয়শ্রেণী:প্রজনন
কমনওয়েলথ একাদশ ক্রিকেট দল

**কমনওয়েলথ একাদশ ক্রিকেট দল** ১৯৪৯ থেকে ১৯৬৮ সালের মধ্যে শতাধিক প্রথম-শ্রেণীর ক্রিকেট খেলায় অংশগ্রহণ করে। মূলতঃ ইংরেজ, অস্ট্রেলীয় এবং ওয়েস্ট ইন্ডিয়ানদের নিয়ে দলের পদচারণা শুরু হয়। দলটি ভারত উপমহাদেশেও সফর করে। পরবর্তীতে ইংল্যান্ডের প্রথম-শ্রেণীর ক্রিকেটে অংশ নেয়। এছাড়াও দলটি দক্ষিণ আফ্রিকা ও রোডেশিয়া সফর করেছিল।

## উপমহাদেশ সফর
১৯৪৯-৫০ মৌসুমে জক লিভিংস্টোনের নেতৃত্বে কমনওয়েলথ দল ভারতে ১৭, সিলনে ২ ও পাকিস্তানে ২টি প্রথম-শ্রেণীর খেলায় অংশ নেয়। ১৯৫০-৫১ মৌসুমে লেস অ্যামিস দলের নেতৃত্ব দেন। ভারতের বিপক্ষে ২৫টি ও সিলনের বিপক্ষে ২টি খেলায় অংশগ্রহণ করে। অস্ট্রেলীয় বেন বার্নেটের নেতৃত্বে ১৯৫৩-৫৪ মৌসুমে ২২টি প্রথম-শ্রেণীর ক্রিকেটে অংশ নেয়ার জন্য ভারত সফর করে। ১৯৬৪-৬৫ মৌসুমে পিটার রিচার্ডসনের নেতৃত্বে কমনওয়েলথ দল ভারতের বিপক্ষে একটিমাত্র খেলায় অংশগ্রহণ করে। কিন্তু পাকিস্তান সফরে তারা ১৪ খেলায় অংশ নেয়। ১৯৬৭-৬৮ মৌসুমে রিচি বেনো’র দল পাকিস্তান সফরে যায়। তন্মধ্যে কিছু খেলায় রজার প্রাইডক্স ও টনি লুইস দলের অধিনায়ক ছিলেন।

## দক্ষিণ আফ্রিকা ও রোডেশিয়া সফর
অক্টোবর, ১৯৫৯ সালে কমনওয়েলথ একাদশ তিনটি প্রথম-শ্রেণীর খেলায় অংশগ্রহণের উদ্দেশ্যে দক্ষিণ আফ্রিকা সফর করে। এছাড়াও, সেপ্টেম্বর, ১৯৬২ আরও দু’টি খেলায় অংশগ্রহণের জন্য রোডেশিয়া গমন করে।

## ইংল্যান্ড সফর
বাদ-বাকী সবগুলো খেলাই ইংল্যান্ডে অনুষ্ঠিত হয়। অধিকাংশ খেলাই ইংল্যান্ড একাদশের বিপক্ষে হয়েছিল। ব্যতিক্রম হিসেবে ১৯৫২ সালে সফরকারী ভারত ও ১৯৫৩ সালে এসেক্সের বিপক্ষে মাঠে নামে কমনওয়েলথ একাদশ।

## তথ্যসূত্র

## আরও দেখুন

* লেস অ্যামিস
* প্রথম-শ্রেণীর ক্রিকেট
* কমনওয়েলথ অব নেশনস

বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:কমনওয়েলথ ক্রীড়া
বিষয়শ্রেণী:প্রথম-শ্রেণীর ক্রিকেট দল
সব চরিত্র কাল্পনিক

**সব চরিত্র কাল্পনিক**, ( "All Characters are Imaginary") ২০০৯ সালে ভারতীয় বাংলা চলচ্চিত্র, যেটি পরিচালনা করেন ঋতুপর্ণ ঘোষ. এই চলচ্চিত্রে মুল চরিত্রে অভিনয় করেছেন বিপাশা বসু এবং প্রসেনজিৎ চট্টোপাধ্যায়. এই চলচ্চিত্রটি ৩০তম ডারবান আন্তর্জাতিক চলচ্চিত্র উৎসবের জন্য নির্বাচিত হয় এবং ২০০৯ সালে সেরা বাংলা চলচ্চিত্র হিসাবে জাতীয় পুরস্কার লাভ করে। এই চলচ্চিত্রটি ২০০৯ সালের কান চলচ্চিত্র উৎসবে প্রদর্শিত হয়।

## কাহিনী

## অভিনয়ে
* প্রসেনজিৎ চট্টোপাধ্যায় - ইন্দ্রনীল মিত্র 
* বিপাশা বসু - রাধিকা মিত্র
* যীশু সেনগুপ্ত - শেখর 
* পাওলি দাম - কাজরী রায় 
* সোহাগ সেন - প্রিয়াবালা দাস একা নন্দর মা

## তথ্যসূত্র

## বহিঃসংযোগ
*

বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ঋতুপর্ণ ঘোষ পরিচালিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
আবু হেনা রনি

**আবু হেনা রনি** (জন্ম: ডিসেম্বর ১৪, ১৯৮৭) একজন বাংলাদেশী স্ট্যান্ড-আপ কমেডিয়ান, অভিনেতা, উপস্থাপক ও মডেল। তিনি ২০১১ সালে মীরাক্কেল আক্কেল চ্যালেঞ্জার্স ৬ এ বিজয়ী হন।

## প্রাথমিক জীবন
রনি নাটোরের সিংড়া উপজেলার চলনবিল অধ্যুষিত ৫ নং চামারী ইউনিয়নের বিলদহর গ্রামে ১৯৮৭ সালের ১৪ ডিসেম্বর জন্ম নেন। তার বাবা আব্দুল লতিফ একজন অবসরপ্রাপ্ত বিদ্যালয় শিক্ষক এবং মা বিনা বেগম একজন গৃহিণী। চার ভাইয়ের মধ্যে রনি দ্বিতীয়।

একান্নবিঘা প্রাথমিক বিদ্যালয়ে তার শিক্ষাজীবন শুরু। এরপর বিজ্ঞান বিভাগের ছাত্র হিসেবে, বিলদহর উচ্চ বিদ্যালয় থেকে মাধ্যমিক (এসএসসি) এবং বরেন্দ্র সরকারি কলেজ হতে উচ্চ-মাধ্যমিক (এইচএসসি) পাশ করেন। পরবর্তীতে রাজশাহী বিশ্ববিদ্যালয়ে নাট্যকলা ও সঙ্গীত বিভাগ থেকে তিনি স্নাতক ও স্নাতকোত্তর সম্পন্ন করেন।

## কর্মজীবন
### কৌতুক অভিনয়
ছেলেবেলা থেকেই কৌতুক উপস্থাপনার মাধ্যমে বন্ধুদের আনন্দ দেয়ার চেষ্টা করতেন রনি। ২০১০ সালে এনটিভিতে প্রচারিত *হা-শো* অনুষ্ঠানে তিনি প্রথম কৌতুক উপস্থাপনে অংশ নেন। পরবর্তীতে জুলাই ২০১১ সালে, ভারতের জি বাংলায় প্রচারিত কমেডি শো মীরাক্কেলে অংশগ্রহণ করেন। এই অনুষ্ঠানের প্রথম ৪০টি পর্বে অংশ নিয়ে তার ২৫টিতে তিনি একক ও যৌথভাবে প্রথম স্থান অধিকার করেন। ২০১১ সালের শেষে মীরাক্কেল আক্কেল চ্যালেঞ্জার ৬-এর চ্যাম্পিয়ন হন তিনি।

বর্তমানে তিনি নতুন কৌতুক অভিনেতা তৈরির পাশাপাশি বাংলাদেশে কৌতুকে আরও জনপ্রিয় করার লক্ষে ‘বুনো পায়রা’ নামে একটি প্রতিষ্ঠান পরিচালনা করেন। তিনি বাংলাদেশ কমেডি ক্লাবের উদ্যোগে দেশের ৬৪ জেলায় ৬৪টি কমেডি ক্লাব তৈরি করেছেন এবং কোনো কোনো ক্ষেত্রে তা থানা পর্যায়েও পৌছে গেছে। এছাড়া রাজশাহী বিশ্ববিদ্যালয়েও একটি কমেডি ক্লাব রয়েছে । এ সকল কমেডি ক্লাবের রক্ষনাবেক্ষন এর দায়িত্ব ক্লাবের সদস্যরাই পালন করে থাকে । তবে কেন্দ্রীয় ভাবে সকল ক্লাবই বুনোপায়রা ও বাংলাদেশ কমেডি ক্লাবের নিকট দায়বদ্ধ ।

### উপস্থাপনা
কৌতুক অভিনয়ের পাশাপাশি তিনি নিয়মিত বিভিন্ন টিভি চ্যানেলে উপস্থাপনা করছেন। এর মধ্যে গাজী টিভিতে *আজকের অনন্যা*, এটিএন বাংলায় *কমেডি আওয়ার* ও *সিনে মিউজিক*, বাংলাভিশনে *ক্ষুদে রসিকরাজ* এবং বৈশাখী টিভিতে *যাদুর শহর* উল্লেখযোগ্য।

## অভিনয়
রনি *কাকতাড়ুয়ার দেশে*, *চতুষ্কোণ* ইত্যাদি টেলিভিশন নাটকে অভিনয় করেছেন।

**স্বপ্ন যে তুই** চলচ্চিত্রে অভিনয়ের মাধ্যমে তিনি বাংলা চলচ্চিত্রে অভিষেক ঘটান। এরপর অভিনয় করেন তন্ময় তানসেনের পরিচালনায় *[[পদ্ম পাতার জল]]* (২০১৫) চলচ্চিত্রে বিষু চরিত্রে অভিনয় করেছেন।

## প্রকাশনা
মীরাক্কেল আক্কেল চ্যালেঞ্জার্সে বিজয়ের পর ২০১৪ সালে একুশে গ্রন্থমেলায় *মীরাক্কেল জোকস্ ল্যাও ঠ্যালা* শিরোনামে কৌতুক বিষয়ক তার প্রথম বই প্রকাশিত হয়। ২০১৫ সালে *আনন্দ টাই মাটি* শিরোনমে তার আরেকটি বই প্রকাশিত হয়।

## পুরস্কার ও স্বীকৃতি
* মীরাক্কেল আক্কেল চ্যালেঞ্জারস ৬ চ্যাম্পিয়ন (২০১১)

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কৌতুকাভিনয়শিল্পী
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মডেল
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নাটোর জেলার ব্যক্তি
বিষয়শ্রেণী:কৌতুকাভিনেতা
বিষয়শ্রেণী:২১শ শতাব্দীর কৌতুকাভিনয়শিল্পী
ব্রেন্ডা সং

**ব্রেন্ডা সং** (জন্মগ্রহণ মার্চ ২৭, ১৯৮৮ ) একজন আমেরিকান অভিনেত্রী , গায়ক , চলচ্চিত্র প্রযোজক , এবং মডেল। সং শিশু ফ্যাশন মডেল হিসেবে শো বিজনেজ শুরু করেন।

## চলচ্চিত্র তালিকা

### চলচ্চিত্র

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন টেলিভিশন ব্যক্তিত্ব
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:লস অ্যাঞ্জেলেসের মডেল
বিষয়শ্রেণী:মার্কিন শিশু মডেল
বিষয়শ্রেণী:মার্কিন নারী তায়কোয়ান্দো চর্চাকারী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ক্যালিফোর্নিয়ার নারী মডেল
বিষয়শ্রেণী:জীবিত ব্যক্তি
বিষয়শ্রেণী:মার্কিন নারী চলচ্চিত্র প্রযোজক
বিষয়শ্রেণী:এশীয় বংশোদ্ভূত মার্কিন অভিনেত্রী
বিষয়শ্রেণী:মার্কিন নারী টেলিভিশন ব্যক্তিত্ব
বাঁকসিয়া

***বাঁকসিয়া*** (বৈজ্ঞানিক নাম:***Banksia***) হচ্ছে প্রোটিয়াসি পরিবারের প্রায় ১৭০ প্রজাতিবিশিষ্ট একটি গণের নাম। এটি গুল্ম জাতীয় গাছ।আদি নিবাস অস্ট্রেলিয়া। এদের ফুল আলাদাভাবে ১০০ থেকে ১০০০ টি পর্যন্ত ছোট ফুলের সমন্বয়ে একটি ফুল। প্রাকৃতিকভাবে নিজেকে রক্ষা করার অদ্ভুত উপায় রয়েছে বাঁকসিয়া ফলের, ফলের আবরণ বিভিন্ন প্রাণিকুল ও আগুন থেকে বীজকে রক্ষা করতে সক্ষম। অনেক সময় দেখা গেছে সমস্ত গাছ, ফুল সব পুড়ে গেলেও বীজ অক্ষত রয়েছে। ফুল ফুটলে সাধারণত হলুদ রঙ থেকে লাল রঙে পরিবর্তিত হয়। হেমন্ত থেকে বসন্ত পর্যন্ত ফুলের সময় কাল। বাঁকসিয়ার ফল এতো বেশি শক্ত যে এর থেকে বীজ সংগ্রহ করতে চাইলে ওভেনে ১২০-১৪০ সেলসিয়াস তাপমাত্রায় এক ঘণ্টা রেখে দিলে ফল ফেটে গিয়ে বীজ বের হয়ে আসবে।

## বিবরণ

*বাঁকসিয়া*  গাছ বা গুল্ম হিসেবে জন্মায়। গাছগুলো উঁচু প্রজাতি, যেমন, *[[Banksia integrifolia|B.&nbsp;integrifolia]]* (সমুদ্রতীরের বাঁকসিয়া) এবং *[[Banksia seminuda|B.&nbsp;seminuda]]* (নদী বাকসিয়া), প্রায় সাধারণত ১৫ মিটার উঁচু, কিছু এমনকি ৩০ মিটার পর্যন্ত উঁচু হতে পারে।

## তথ্যসূত্র

## বহিঃসংযোগ
* 
* 
* The Banksia Page of ASGAP
* Banksia Study Group of ASGAP
* Banksia Farm, Private collection of all Banksia Species, Mount Barker, Western Australia

বিষয়শ্রেণী:বাঁকসিয়া
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:প্রোটিয়াসি গণ
রাজীব

**ওয়াসীমুল বারী রাজীব** (জানুয়ারি ১, ১৯৫২–নভেম্বর ১৪, ২০০৪) যিনি **রাজীব** নামেই বেশি পরিচিত, ছিলেন একজন বাংলাদেশী অভিনেতা। তিনি প্রায় চার শতাধিক বাংলা চলচ্চিত্রে অভিনয় করেছেন। খলনায়ক হিসেবে সফল হলেও অনেক চলচ্চিত্রে ভিন্ন চরিত্রেও অভিনয় করেছেন তিনি। তার উল্লেখযোগ্য চলচ্চিত্রের মধ্য রয়েছে তিনি *[[দাঙ্গা (১৯৯২-এর চলচ্চিত্র)|দাঙ্গা]]* (১৯৯২), *[[হাঙর নদী গ্রেনেড]]* (১৯৯৭), *[[ভাত দে]]* (১৯৮৪) প্রভৃতি। ১৯৮২ সালে কাজী হায়াৎ-এর ‘খোকন সোনা’ নামের একটি সিনেমা দিয়ে চলচ্চিত্রে অভিষেক হয় রাজীবের।

বাংলাদেশের চলচ্চিত্র জগতে তার অবদানের জন্য তিনি চার বার জাতীয় চলচ্চিত্র পুরস্কারের পেয়েছেন।

## পারিবারিক জীবন
তার স্ত্রীর নাম ইসমত আরা। এই দম্পতির পাঁচ সন্তান। তিন ছেলে, প্রথম দুই ছেলে সন্তান জমজ ছিলেন-এরা ১৯৯৬ সালে দুর্ঘটনায় নৌকা ডুবে মৃত্যুবরণ করেন। তৃতীয় ছেলের নাম সায়নুল বারী দ্বীপ। দুই মেয়ে- নাম রানিসা রাজীব ও রাইসা রাজীব।
## রাজনৈতিক জীবন
রাজীব বাংলাদেশ জাতীয়তাবাদী দলের (বিএনপি) অঙ্গ সংগঠন জাতীয়তাবাদী সামাজিক ও সাংস্কৃতিক সংসদের (জাসাস) প্রতিষ্ঠাতা সাংগঠনিক সম্পাদক ছিলেন। পরে সাধারণ সম্পাদক ও মৃত্যুর আগ পর্যন্ত এর সভাপতি হিসাবে দায়িত্ব পালন করে গেছেন।

## মৃত্যু
রাজিব  ২০০৪ সালের ১৪ নভেম্বর ক্যান্সারে আক্রান্ত্র হয়ে ৫২ বছর বয়সে মৃত্যুবরণ করেন। ঢাকার উত্তরার ৪ নম্বর সেক্টরে সিটি করপোরেশনের কবরস্থানে তাকে সমাহিত করা হয়।

## চলচ্চিত্র তালিকা

## পুরস্কার এবং স্বীকৃতি
;জাতীয় চলচ্চিত্র পুরস্কার
* **বিজয়ী:** শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার - হীরামতি (১৯৮৮)
* **বিজয়ী:** শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার -  দাঙ্গা(১৯৯২)
* **বিজয়ী:** শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার -  বিদ্রোহ চারিদিকে(২০০০)
* **বিজয়ী:** শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার -  সাহসী মানুষ চাই(২০০৩)

## আরও দেখুন
* বাংলাদেশী অভিনেতাদের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫২-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাঙালি অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী নাট্য অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:দুমকি উপজেলার ব্যক্তি
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বরিশাল বিভাগের অভিনেতা
বিষয়শ্রেণী:বাংলাদেশী অভিনয়শিল্পী-রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পটুয়াখালী জেলার রাজনীতিবিদ